8. ΒΑΣΙΛΙΚΟΝ ΔΙΑΤΑΓΜΑ της 13/29 Απρ. 1955 Περί τροποποιήσεως και συμπληρώσεως του από 10 Σεπτεμβρίου 1935 Δ/τος και του από 30 Οκτωβρίου 1946 Β.Δ/τος. Έχοντες υπ’ όψιν: 1)Τας διατάξεις του άρθρ.4 του Νόμ. 688/48 «περί τροποποιήσεως και συμπληρώσεως της κειμένης νομοθεσίας περί Σχολής Τουριστικών Επαγγελμάτων και Ξενοδοχειακού Επιμελητηρίου της Ελλάδος», 2)την σύμφωνον γνώμην του Διοικητικού Συμβουλίου του Ξενοδοχειακού Επιμελητηρίου της Ελλάδος ληφθείσαν κατά την συνεδρίασιν αυτού της 23.10.54 και 3)την υπ’ αριθ. 54/1955 γνωμοδότησιν του Συμβουλίου της Επικρατείας, προτάσει του Ημετέρου επί της Προεδρίας της Κυβερνήσεως Υπουργού, απεφασίσαμεν και διατάσσομεν. Άρθρ.1.-(Άρθρ.1. του από 10.10.46 Β.Δ/τος). Εις το ξενοδοχειακόν Επιμελητήριον της Ελλάδος συμμετέχουν ως μέλη αυτού και άπαντα τα Ξενοδοχεία ύπνου Δ΄ και Ε΄ τάξεως. Άρθρ.11.-(Άρθρ.9 του από 10.9.35 Δ/τος) Αι εκλογαί δια την ανάδειξιν των εξ εκάστης περιφερείας αντιπροσώπων ξενοδοχείων προκηρύσσονται υπό του Δ. Συμβουλίου ανά τριετίαν το βραδύτερον μέχρι της 15ης Σεπτεμβρίου του τελευταίου έτους της θητείας των αντιπροσώπων και ενεργούνται ως εξής: Το Επιμελητήριον προβαίνει εγκαίρως εις την εκτύπωσιν ισομεγέθων ψηφοδελτίων, ιδιαιτέρων δι’ εκάστην περιφέρειαν, εις άτινα αναγράφονται κεχωρισμένως, άπαντες οι ανακηρυχθέντες υποψήφιοι εκάστης περιφερείας ως και οι των λουτροπόλεων και θερινών διαμονών. Εις τα ψηφοδέλτια ταύτα σημειούται ποίαν τάξιν ή ποίας τάξεις ξενοδοχείων πρόκειται να εκπροσωπήση παρά τω Επιμελητηρίω έκαστος υποψήφιος. Οι εκλογείς οι διαμένοντες εις ακτίνα 30 χιλιομέτρων από των Αθηνών προσέρχονται αυτοπροσώπως εις το δι’ αποφάσεως του Διοικητικού Συμβουλίου του Επιμελητηρίου ορισθησόμενον εκλογικόν κέντρον εν Αθήναις˙ και ασκούν το εκλογικόν των δικαίωμα. Εις τούτους διανέμονται ψηφοδέλτια των υποψηφίων της περιφερείας των μετά φακέλλου φέροντος την σφραγίδα του Επιμελητήριου. Ο εκλογεύς αποσύρεται κατ’ ιδίαν και αφού διαγράψει εκ του ψηφοδελτίου όσους δεν θέλει να ψηφίση και αφήση άνευ διαγραφής τόσα ονόματα υποψηφίων εξ εκάστης τάξεως ξενοδοχείων όσοι οι εκλέξιμοι θέτει το ψηφοδέλτιον εντός του παραδοθέντος εις αυτόν φακέλλου, τον οποίον αφού κλείση καλώς ρίπτει εις την αντίστοιχον ψηφοδόχον. Ψηφοδέλτια περιλαμβάνοντα πλείονα ή ολιγώτερα ονόματα των εκλεχθησομένων αντιπροσώπων θεωρούν (Μετά την σελ. 214,02) Σελ. 214,03 Ξενοδοχειακό Επιμελητήριο της Ελλάδας 18.Ζ.β.8 ται άκυρα. Εις τους εκλογείς τους διαμένοντας εις απόστασιν μεγαλυτέραν των 30 χιλιομέτρων εξ Αθηνών αποστέλλονται ψηφοδέλτια της περιφερείας των μετά φακέλλων εσφραγισμένων δια της σφραγίδος του Επιμελητηρίου δεκαπέντε τουλάχιστον ημέρας προ των εκλογών. Έκαστος εκλογεύς αφού διαγράψη εκ του αποσταλέντος εις αυτόν ψηφοδελτίου τα ονόματα των υποψηφίων, τους οποίους δεν επιθυμεί να ψηφίση και αφήση τόσα ονόματα εξ εκάστης κατηγορίας όσοι είναι οι εκλέξιμοι θέτει τούτο εντός του φακέλλου του φέροντος την σφραγίδα του Επιμελητηρίου. Τον φάκελλον τούτον αφού κλείση καλώς τοποθετεί εντός άλλου φακέλλου φέροντος τον τίτλον του ξενοδοχείου του εκλογέως και την υπογραφήν του, τον οποίον αποστέλλει κεκλεισμένον ταχυδρομικώς επ’ ονόματι της Εφορευτικής Επιτροπής. Οι φάκελλοι ούτοι γίνονται δεκτοί μέχρι της εσπέρας της προτεραίας των εκλογών ημέρας. Την ημέραν των εκλογών οι φάκελλοι ούτοι αποσφραγίζονται υπό της Εφορευτικής Επιτροπής και οι εντός αυτών φάκελλοι ως είναι κεκλεισμένοι ρίπτονται εις τας ψηφοδόχους των οικείων περιφερειών. Είτα η Εφορευτική Επιτροπή προβαίνει εις το άνοιγμα των ψηφοδόχων, εις την αποσφράγισιν των φακέλλων των περιεχόντων τα ψηφοδέλτια και εις την αρίθμησιν και διαλογήν των ψηφοδελτίων, συντάσσουσα το σχετικόν πρακτικόν. Το αποτέλεσμα των εκλογών κοινοποιείται ευθύς μετά την λήξιν της διαλογής. Τα ψηφοδέλτια συρράπτονται και συσκευάζονται μετά των σχετικών πρακτικών εις δέμα, όπερ σφραγιζόμενον παραδίδεται εις το Ξενοδοχειακόν Επιμελητήριον της Ελλάδος. «Η Εφορευτική Επιτροπή αποτελείται από ένα Πρωτοδίκην οριζόμενον αιτήσει του Ελληνικού Οργανισμού Τουρισμού, υπό του Προϊσταμένου του Πρωτοδικείου Αθηνών, ως Προέδρου, από ένα υπάλληλον του Ελληνικού Οργανισμού Τουρισμού οριζόμενον υπό του Γενικού Γραμματέως αυτού, και ένα ξενοδόχον οριζόμενον υπό του Δ.Σ. του Ξενοδοχειακού Επιμελητηρίου». Η εντός « » παράγραφος αντικατεστάθη ως άνω δια του Β.Δ. 25/30 Οκτ. 1958. Ένστασις κατά των αποτελεσμάτων των ως είρηται εκλογών επιτρέπεται εντός προθεσμίας οκτώ ημερών από της λήξεως της ψηφοφορίας, εκδικάζεται δε παρά της αυτής ως άνω εφορευτικής επιτροπής τελεσιδίκως. Εις τον Ημέτερον επί της Προεδρίας της Κυβερνήσεως Υπουργόν ανατίθεμεν την δημοσίευσιν και εκτέλεσιν του παρόντος. Σελ. 214,04 18.Ζ.β.8 Ξενοδοχειακό Επιμελητήριο της Ελλάδας Άρθρ.2.-(Άρθρ.2 του από 10.10.46 Β.Δ/τος). Την σύνθεσιν του Διοικητικού Συμβουλίου του Ξενοδοχειακού Συμβουλίου του Ξενοδοχειακού Επιμελητηρίου της Ελλάδος καθορίζομεν ως κάτωθι: 1.Εξ ενός καθηγητού της Ανωτάτης Σχολής Εμπορικών και Οικονομικών Επιστημών, οριζομένου υπό της Διευθύνσεως της Σχολής. 2.Εξ ενός ανωτέρου Υπαλλήλου του Υπουργείου Οικονομικών οριζομένου κατά τας διατάξεις του άρθρ.2 παρ.11 του υπ’ αριθ. 281/36 Α.Νόμου. 3.Εκ του παρά τω Ελληνικώ Οργανισμώ Τουρισμού Τμηματάρχου Ξενοδοχείων και τούτου κωλυομένου υπό του αναπληρωτού αυτού. 4.Εκ δέκα πέντε ξενοδόχων. «Ο Πρόεδρος και οι Αντιπρόεδροι του Διοικητικού Συμβουλίου εκλέγονται από τα μέλη αυτού για χρόνο ίσο με το χρόνο θητείας των μελών του». Το μέσα σε « » εδ. αντικαταστάθηκε ως άνω από την παρ.4 του άρθρ.7 του Νόμ. 2160/19 19 Ιουλ. 1993 (ΦΕΚ Α΄ 118) κατωτ. αριθ. 39. Το Διοικητικόν Συμβούλιον του Επιμελητηρίου ως και αι καθ’ έκαστον Διοικούσαι Επιτροπαί των Τμημάτων καλούνται εις συνεδρίασιν υπό του Προέδρου ή εν περιπτώσει απουσίας ή κωλύματος υπό του Αντιπροέδρου αυτών, ευρίσκονται δε εν απαρτία παρόντων του ημίσεος πλέον ενός των μελών αυτών, εν οις απαραιτήτως ο Πρόεδρος ή ο Αντιπρόεδρος. Αι αποφάσεις λαμβάνονται κατά πλειοψηφίαν των παρόντων μελών, εν ισοψηφία δε υπερισχύει η ψήφος του Προέδρου. Παρά τω Διοικητικώ Συμβουλίω και ταις Διοικούσαις Επιτροπαίς χρέη Κυβερνητικού Επιτρόπου ασκεί ανώτερος Δημόσιος υπάλληλος οριζόμενος  μετά του αναπληρωτού αυτού δι’ αποφάσεως του Υπουργού Προεδρίας Κυβερνήσεως. Το Διοικητικόν Συμβούλιον και αι καθ’ έκαστον Διοικούσαι Επιτροπαί διορίζουσι τον γραμματέα αυτών μεταξύ των υπαλλήλων του Επιμελητηρίου ή των καθ’ έκαστον Τμημάτων. Άρθρ.3.-(Άρθρ.1. του από 10 Σ/βρίου 1935 Δ/τος και άρθρ.3 του από 10.10.46 Β.Δ/τος). Προς καθορισμόν του αριθμού των εξ εκάστης περιφερείας αντιπροσώπων ξενοδοχείων, η Χώρα διαιρείται εις τρεις περιφερείας εξ ων η πρώτη περιλαμβάνει την Στερεάν Ελλάδα - Εύβοιαν - Θεσσαλίαν - Ήπειρον - Νήσους Αιγαίου - Κυκλάδας και Σποράδας Νήσους - την Κρήτην και τα Δωδεκάνησα, η δευτέρα περιφέρεια την Μακεδονίαν, Θράκην και την Νήσον Θάσον και η τρίτη την Πελοπόννησον και τας Ιονίους νήσους. Ο αριθμός των εξ εκάστης περιφερείας αντιπροσώπων των ξενοδοχείων της Χώρας ορίζεται ως κάτωθι: Εκ της Α΄ περιφερείας εκλέγονται 8 αντιπρόσωποι εξ ων 2 εκ των Ξενοδοχείων πολυτελείας και α΄ τάξεως, 1 εκ των ξενοδοχείων β΄ τάξεως, 1 εκ των ξενοδοχείων γ΄ τάξεως, 2 εκ των ξενοδοχείων δ΄ τάξεως και 2 εκ των ξενοδοχείων ε΄ τάξεως. Εκ της Β΄ περιφερείας εκλέγονται 3 αντιπρόσωποι, εξ ων 2 εκ των μέχρι γ΄ τάξεως ξενοδοχείων και 1 εκ των δ΄ και ε΄ τάξεως τοιούτων. Εκ της Γ΄ περιφερείας εκλέγονται 2 αντιπρόσωποι εξ ων, 1 εκ των μέχρι γ΄ τάξεως ξενοδοχείων και ο έτερος εκ των δ΄ και ε΄ τάξεως τοιούτων. Ομοίως εκλέγονται 2 αντιπρόσωποι εξ ων ο είς εκ των ξενοδοχείων των λουτροπόλεων και είς εκ των θερινών διαμονών. Οι τόποι των θερινών διαμονών και των λουτροπόλεων δια την εκλογήν των ως άνω αντιπροσώπων καθορίζονται δια της αποφάσεως του Δ. Συμβουλίου περί προκηρύξεως εκλογών. «Άρθρ.4.-1.Δικαίωμα του εκλέγειν και εκλέγεσθαι έχουν τα μέλη του Ξενοδοχειακού Επιμελητηρίου της Ελλάδος που έχουν καταβάλει στο Επιμελητήριο τις μηνιαίες εισφορές τους που αφορούν μέχρι το προηγούμενο από την εκλογή οικονομικό έτος. 2.Στις ατομικές επιχειρήσεις, το δικαίωμα του εκλέγειν ασκείται από το πρόσωπο στο όνομα του οποίου έχει εκδοθεί η άδεια λειτουργίας του ξενοδοχείου ή από το διευθυντή της επιχείρησης που υποδεικνύεται από το πρόσωπο αυτό. Δικαίωμα του εκλέγεσθαι έχει το πρόσωπο στο όνομα του οποίου έχει εκδοθεί η άδεια λειτουργίας του ξενοδοχείου. Αν η άδεια λειτουργίας έχει εκδοθεί στο όνομα περισσότερων από ένα προσώπων, δικαίωμα του εκλέγειν και εκλέγεσθαι έχει το ένα από τα πρόσωπα αυτά, το οποίο ορίζεται εγγράφως από τα λοιπά. 3.Στις ομόρρυθμες και στις ετερόρυθμες εταιρείες, δικαίωμα του εκλέγειν και εκλέγεσθαι έχει ο ομόρρυθμος εταίρος που ορίζεται εγγράφως από τους λοιπούς εταίρους. (Αντί για τη σελ. 214,01) Σελ. 214,01(α) Τεύχος 1285 - Σελ. 65 Ξενοδοχειακό Επιμελητήριο της Ελλάδας 18.Ζ.β.8 4.Στις ανώνυμες εταιρείες, το δικαίωμα του εκλέγειν ασκείται από το διευθυντή ή το μέτοχο της εταιρείας που ορίζεται με απόφαση του διοικητικού συμβουλίου. Δικαίωμα του εκλέγεσθαι έχει ο μέτοχος που ασκεί και καθήκοντα προέδρου του διοικητικού συμβουλίου ή διευθύνοντος ή εντεταλμένου συμβούλου, ο οποίος ορίζεται με απόφαση του διοικητικού συμβουλίου. Αν δεν υπάρχει μέτοχος που να ασκεί τέτοια καθήκοντα, δικαίωμα του εκλέγεσθαι έχει ο μέτοχος που ορίζεται με απόφαση του διοικητικού συμβουλίου μεταξύ εκείνων που οι μετοχές τους αντιπροσωπεύουν ποσοστό 20% τουλάχιστον του καταβεβλημένου μετοχικού κεφαλαίου. 5.Στις εταιρείες περιορισμένη ευθύνης, το δικαίωμα του εκλέγειν ασκείται από το διαχειριστή ή τον εταίρο που ορίζεται με απόφαση της συνέλευσης των εταίρων. Δικαίωμα του εκλέγεσθαι έχει ο εταίρος που ορίζεται με απόφαση της συνέλευσης των εταίρων μεταξύ εκείνων που έχουν την ιδιότητα του διαχειριστή. Αν δεν υπάρχει εταίρος διαχειριστής, δικαίωμα του εκλέγεσθαι έχει ο εταίρος που ορίζεται με απόφαση της συνέλευσης των εταίρων, μεταξύ εκείνων των οποίων η μερίδα συμμετοχής στο εταιρικό κεφάλαιο ανέρχεται σε ποσοστό τουλάχιστον 20%. 6.Κάθε φυσικό πρόσωπο που συγκεντρώνει τις νόμιμες προϋποθέσεις έχει το δικαίωμα του εκλέγεσθαι, μόνο για ένα ξενοδοχείο. 7.Οι υποψήφιοι οφείλουν 45 τουλάχιστον ημέρες πριν από τη διενέργεια των εκλογών να υποβάλουν εγγράφως υποψηφιότητα προς το Διοικητικό Συμβούλιο του Ξενοδοχειακού Επιμελητηρίου, το οποίο συνέρχεται, εξετάζει τις υποψηφιότητες που έχουν υποβληθεί και ανακηρύσσει υποψήφιους αυτούς που συγκεντρώνουν τα νόμιμα προσόντα. Δεν επιτρέπεται να ανακηρυχθεί υποψήφιος και να γίνει μέλος του Διοικητικού Συμβουλίου όποιος: α)δεν έχει συμπληρώσει το 25ο έτος της ηλικίας, β)έχει στερηθεί τα πολιτικά του δικαιώματα και για όσο χρόνο διαρκεί αυτή η αποστέρηση, γ)δεν είναι Έλληνας, ομογενής ή υπήκοος άλλου κράτους μέλους των Ευρωπαϊκών Κοινοτήτων». Το άρθρ.4 αντικαταστάθηκε ως άνω από την παρ.5 του άρθρ.7 του Νομ. 2160/19 - 19 Ιουλ. 1993 (ΦΕΚ Α΄ 118) κατωτ. αριθ. 39. «Άρθρ.5.-1.Αν παραιτηθεί, αποβιώσει ή εκπέσει αντιπρόσωπος ξενοδοχείων μιας περιφέρειας, το Διοικητικό Συμβούλιο του Ξενοδοχειακού Επιμελητηρίου ορίζει ως αντιπρόσωπο τον πρώτο επιλαχόντα κατά τις εκλογές υποψήφιο αντιπρόσωπο της οικείας περιφέρειας και κατηγορίας ξενοδοχείων για το υπόλοιπο χρονικό διάστημα έως τις εκλογές. Αν  Σελ. 214,02(α) Τεύχος 1285 - Σελ. 66 δεν υπάρχει επιλαχών υποψήφιος, το Διοικητικό Συμβούλιο ορίζει άλλον αντιπρόσωπο της ίδιας περιφέρειας και κατηγορίας ξενοδοχείων για το υπόλοιπο χρονικό διάστημα έως τις εκλογές. Με τον ίδιο τρόπο αντικαθίστανται αντιπρόσωποι στο Διοικητικό Συμβούλιο που απουσίασαν για οποιονδήποτε λόγο σε περισσότερες από 4 συνεδριάσεις και δεν αντιπροσωπεύονται από άλλο μέλος του Διοικητικού Συμβουλίου. 2.Οι διοικούσες επιτροπές του επιμελητηριακού τμήματος και του Ταμείου Πρόνοιας Ξενοδόχων και Ξενοδοχειακού Επιμελητηρίου της Ελλάδος είναι 5μελείς και αποτελούνται από τον υπάλληλο του Υπουργείου Οικονομικών που συμμετέχει στο Διοικητικό Συμβούλιο του Επιμελητηρίου, και 4 ξενοδοχειακά μέλη του Δ.Σ. του Επιμελητηρίου, από τα οποία τα δύο πρέπει να διαμένουν σε ακτίνα έως 50 χλμ. από την Αθήνα και τα άλλα δύο πέρα από την ακτίνα αυτή. Αν δεν υπάρχουν υποψήφιοι που να διαμένουν πέρα από την ακτίνα αυτήν, ο ορισμός γίνεται μεταξύ αυτών που υπέβαλαν υποψηφιότητα. 3.Τα ξενοδοχειακά μέλη των διοικουσών επιτροπών ορίζονται από το Διοικητικό Συμβούλιο για θητεία 3 ετών. 4.Τα μέλη των διοικουσών επιτροπών συνέρχονται, ύστερα από πρόσκληση του Προέδρου του Διοικητικού Συμβουλίου, μέσα σε 10 ημέρες από την εκλογή τους και εκλέγουν Πρόεδρο και Αντιπρόεδρο. 5.Η ισχύς του άρθρου αυτού αρχίζει από τη διενέργεια των πρώτων μετά τη δημοσίευση του παρόντος νόμου εκλογών για την ανάδειξη αντιπροσώπων των ξενοδοχείων στο Διοικητικό Συμβούλιο του Ξενοδοχειακού Επιμελητηρίου της Ελλάδος. 6.Με απόφαση του Υπουργού Εθνικής Οικονομίας που δημοσιεύεται στην Εφημερίδα της Κυβερνήσεως μπορεί να παρατείνεται η θητεία του Διοικητικού Συμβουλίου του Ξενοδοχειακού Επιμελητηρίου της Ελλάδος μία μόνο φορά και μέχρι έξι μήνες». Το άρθρ.5 αντικαταστάθηκε ως άνω από την παρ.6 του άρθρ.7 του Νομ. 2160/19 - 19 Ιουλ. 1993 (ΦΕΚ Α΄ 118) κατωτ. αριθ. 39. 18.Ζ.β.8 Ξενοδοχειακό Επιμελητήριο της Ελλάδας Άρθρ.6.-(Άρθρ.4 του από 10.9.35 Δ/τος). Αντιπρόσωποι περιφερείας τινός διαμένοντες εις απόστασιν ακτίνος υπερτέρας των εκατόν χιλιομέτρων δύνανται να αντιπροσωπευθώσι παρά τω Διοικητικώ Συμβουλίω δι’ ετέρων μελών του Διοικητικού Συμβουλίου, εφ’ όσον εγγράφως ήθελον γνωρίσει τούτο προς το Διοικητικόν Συμβουλίον. Η τοιαύτη αντιπροσώπευσις ισχύει μόνον κατά το διάστημα της απουσίας και εφ’ όσον δεν ήθελε μεσολαβήσει ανάκλησις ή ετέρα αναπλήρωσις ή αντικατάστασις του απουσιάζοντος μέλους. Ουδέν μέλος δύναται να αντιπροσωπεύη εις το Διοικητικόν Συμβούλιον πλείονας του ενός αντιπροσώπους. Άρθρ.7.-(Άρθρ.5 του από 10.9.35 Δ/τος). Η θητεία των αντιπροσώπων ορίζεται εις τρία έτη. Η πρώτη τριετής θητεία άρχεται από της λήξεως του κατά νόμον πρώτου Διοικητικού Συμβουλίου και διαρκεί μέχρι της λήξεως του ημερολογιακού έτους της τριετούς θητείας. Άρθρ.8.-(Άρθρ.6 του από 10.9.35 Δ/τος). Το τε Διοικητικόν Συμβούλιον και αι Διοικούσαι Επιτροπαί συνέρχονται κατόπιν προηγουμένης προσκλήσεως του Προέδρου αυτών. Ο Πρόεδρος του Διοικητικού Συμβουλίου οφείλει να συγκαλέση αυτό άπαξ τουλάχιστον κατά δίμηνον, εκτάκτως δε οσάκις ο πρόεδρος ήθελε κρίνει αναγκαίον ή ζητήσωσι τούτο εγγράφως αι Διοικούσαι Επιτροπαί, ο Κυβερνητικός Επίτροπος ή τρία μέλη του Διοικητικού Συμβουλίου. Εκτάκτως το Διοικητικόν Συμβούλιον καλείται το βραδύτερον εντός δέκα ημερών από της υποβολής της σχετικής αιτήσεως. Εν περιπτώσει αδικαιολογήτου απουσίας αντιπροσώπου ξενοδοχείων μέλους Διοικούσης Επιτροπής επί τρεις τουλάχιστον συνεχείς συνεδριάσεις, δύναται το Διοικητικόν Συμβούλιον να προβή εις την αντικατάστασιν του μέλους τούτου. Μέχρι της συγκροτήσεως εις Σώμα του Διοικητικού Συμβουλίου ο Κυβερνητικός Επίτροπος ή ο αναπληρωτής αυτού, εντός δεκαπέντε ημερών από της εκλογής των νέων μελών, προβαίνει εις την σύγκλησιν αυτού. Τούτο συνερχόμενον προβαίνει εις την εκλογήν του Προέδρου, πρώτου και δευτέρου Αντιπροέδρου και των μελών των Διοικουσών Επιτροπών. Ο Πρόεδρος του Διοικητικού Συμβουλίου προβαίνει είτα εις την σύγκλησιν των μελών των Διοικουσών Επιτροπών εντός δέκα ημερών από της εκλογής του, άτινα και εκλέγουν τον Πρόεδρον και Αντιπρόεδρον αυτών. Ο Πρόεδρος υπογράφει τα σχετικά έγγραφα, προσκλήσεις συνεδριάσεως, τα πρακτικά του Διοικητικού Συμβουλίου κλπ. αναπληρούμενος εις τα καθήκοντά του εν κωλύματι ή απουσία υπό του Α΄ Αντιπροέδρου, εν κωλύματι δε ή απουσία και τούτου υπό του Β΄ Αντιπροέδρου. Ανάλογα καθήκοντα ασκούν παρά ταις Διοικούσαις Επιτροπαίς οι Πρόεδροι και εν κωλύματι ή απουσία αυτών, οι Αντιπρόεδροι αυτών. (Μετά τη σελ. 214,02(α) Σελ. 214,021 Τεύχος 1285 - Σελ. 67 Ξενοδοχειακό Επιμελητήριο της Ελλάδας 18.Ζ.β.8 18.Ζ.β.8 Ξενοδοχειακό Επιμελητήριο της Ελλάδας Άρθρ.9.-(Άρθρ.7 του από 10.9.35 Δ/τος). Το Διοικητικόν Συμβούλιον ευρίσκεται εν απαρτία παρόντων του ημίσεος αριθμού πλέον ενός των μελών αυτού. Αι αποφάσεις λαμβάνονται κατά πλειοψηφίαν των παρόντων μελών, εν ισοψηφία δε νικά η ψήφος του Προέδρου. Μη γενομένης απαρτίας το Διοικητικόν Συμβούλιον καλείται εκ νέου εντός οκτώ ημερών. Προκειμένου περί εκλογής Προεδρείου ή μελών διοικούσης Επιτροπής η ψηφοφορία γίνεται μυστική. Εις τας συνεδριάσεις του τε Διοικητικού Συμβουλίου και των Διοικουσών Επιτροπών ο Κυβερνητικός Επίτροπος ή ο αναπληρωτής αυτού μετέχει άνευ ψήφου. Ωσαύτως μετέχουν άνευ ψήφου ο Διευθυντής του Επιμελητηρίου και ο Νομικός Σύμβουλος, οίτινες εισηγούνται τα εις την αρμοδιότητα αυτών υπαγόμενα θέματα. Το Διοικητικόν Συμβούλιον εκπροσωπεί το Επιμελητήριον εις πάσαν έννομον αυτού σχέσιν και έναντι παντός τρίτου, έχει την εν γένει διοίκησιν του Επιμελητηρίου και διαχείρισιν της περιουσίας και των συμφερόντων αυτού και του Ταμείου Προνοίας Ξενοδόχων βάσει του εγκεκριμένου προϋπολογισμού και των καθοριζομένων γενικών κατευθύνσεων και περιορισμών, αυτό μόνον δικαιούμενον να λαμβάνη υποχρεώσεις εις βάρος του Επιμελητηρίου. Το Διοικητικόν Συμβούλιον επαγρυπνεί εις την επακριβή τήρησιν των διατάξεων του Νόμου, του παρόντος και του Εσωτερικού Κανονισμού, εις την εκπλήρωσιν των προς το Επιμελητήριον υποχρεώσεων των μελών και φροντίζει περί της εκπληρώσεως των σκοπών του Επιμελητηρίου ως και των προς τα μέλη και τους ησφαλισμένους υποχρεώσεων. Το Διοικητικόν Συμβούλιον εκπροσωπείται εις τας εννόμους αυτού σχέσεις και ενώπιον των Δικαστηρίων παρά του Προέδρου ή του παρ’ αυτού ειδικώς εξουσιοδοτουμένου μέλους του Δ.Συμβουλίου. Το Διοικητικόν Συμβούλιον δικαιούται να συνάπτη δάνεια, δια την πλήρωσιν των σκοπών ους έθετο ο νόμος συμφώνως προς τας σχετικάς προς τούτο αποφάσεις αυτού. Δια την σύναψιν δανείου απαιτείται πλειοψηφία των 2/3 του συνόλου των μελών του Δ. Συμβουλίου. Άρθρ.10.-(Άρθρ.8 του από 10.9.35 Δ/τος). 1.Το Επιμελητήριον ακολουθεί το οικον. έτος του Δημοσίου. 2.Αι Διοικούσαι Επιτροπαί του Επιμελητηρίου του Ταμείου Προνοίας Ξενοδόχων και του Ξενοδοχειακού Πρατηρίου ως και η Επιτροπή της «Ξενίας» υποχρεούνται, όπως προ δύο μηνών από της ενάρξεως του οικονομικού έτους καταρτίζωσι τους μερικούς προϋπολογισμούς των Τμημάτων των και υποβάλλωσι τούτους εις το Δ. Συμβούλιον. Το Διοικητικόν Συμβούλιον του Επιμελητηρίου υποχρεούται βάσει των μερικών ως ανωτέρω προϋπολογισμών να καταρτίση και εγκρίνη εντός του προηγουμένου της ενάρξεως του οικονομικού έτους μηνός τον προϋπολογισμόν του Οργανισμού και να υποβάλη αυτόν εις την Προϊσταμένην Αρχήν προς έγκρισιν αυτής τε και της αρμοδίας υπηρεσίας της Γενικής Διευθύνσεως Δημοσίου Λογιστικού. Οι μερικοί προϋπολογισμοί των Τμημάτων περιλαμβάνουν τα κονδύλια εκείνα, άτινα αφορούν την λειτουργίαν ενός εκάστου Τμήματος κεχωρισμένως. Τα γενικά έξοδα της λειτουργίας του Οργανισμού αναγράφονται μόνον εις τον γενικόν προϋπολογισμόν χωρίς να περιλαμβάνωνται εις τους μερικούς τοιούτους. 3.Το Δ. Συμβούλιον του Επιμελητηρίου δύναται να τροποποιή, αυξομειώνη και απαλείφη κονδύλια αναγραφόμενα εις τους μερικούς προϋπολογισμούς των ως άνω επιτροπών. Το Διοικητικόν Συμβούλιον τηρεί δια των παρ’ αυτού οριζομένων υπαλλήλων και υπό την ενδελεχή αυτού και των Διοικουσών Επιτροπών επίβλεψιν τα βιβλία του Οργανισμού, το Αρχείον, τα βιβλία πρακτικών κλπ. 